钦定古今图书集成/方舆汇编/职方典/第1185卷 > 《满庭芳》〈有序〉前人
## 钦定古今图书集成/方舆汇编/职方典/第1185卷 > 《满庭芳》〈有序〉前人

元丰七年四月初一日。余将自黄移汝。留别雪堂邻里二三君子。

归去来兮，我归何处，万里家在岷峨。百年强半，来日
苦无多。坐见黄州载闰，儿童尽、楚语吴歌。山中友，鸡
豚社饮，相劝老东坡。　云何。当此际，人生底事，来往
如梭。待闲看，秋风洛水清波。好在堂前细柳，应念我、
莫剪柔柯。仍传语，江南父老，时与晒渔蓑。